**LĒMUMS**

Liepājā

|  |  |
| --- | --- |
| 2024. gada 14. novembrī |  Nr.447/11(prot. Nr.11, 27.§) |

Par zemesgabala Miķeļa Valtera ielā 16

daļas nomas līguma darbības

termiņa pagarināšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, ievērojot, ka nomas līguma saistības ir izpildītas, pamatojoties uz Pašvaldību likuma 73. panta ceturto daļu, Ministru kabineta 2018. gada 19. jūnija noteikumu Nr.350 “Publiskas personas zemes nomas un apbūves tiesības noteikumi” 28. un 53. punktu, 29.1. un 30.1. apakšpunktu, izskatot SIA “UPTK” 2024. gada 3. oktobra vēstuli Nr.33 “Par nomas līguma pagarināšanu par zemesgabala Miķeļa Valtera ielā 16 daļas nomu”, zemes nomas līgumu, kas 2019. gada 14. oktobrī noslēgts starp Liepājas pilsētas pašvaldību un SIA “UPTK”, Liepājas valstspilsētas pašvaldības Nekustamo īpašumu jautājumu konsultatīvās komisijas 2024. gada 7. oktobra priekšlikumu (sēdes protokols Nr.18) un Liepājas valstspilsētas pašvaldības domes pastāvīgās Attīstības komitejas 2024. gada 7. novembra lēmumu (sēdes protokols Nr.11), Liepājas valstspilsētas pašvaldības dome **nolemj:**

1. Pagarināt SIA “UPTK” (reģistrācijas Nr.42103006052; juridiskā adrese: Ezermalas iela 3A, Liepāja) līguma par zemesgabala Liepājā Miķeļa Valtera ielā 16 (kadastra apzĪmējums 1700 035 0145), blakus nekustamajam īpašumam Hika ielā 8A, daļas 657 m2 platībā iznomāšanu termiņu līdz 2034. gada 13. oktobrim nekustamā īpašuma Hika ielā 8A apsaimniekošanai, ieskaitot nomas līguma termiņā faktiskās nomas attiecības par laiku no 2024. gada 14. oktobra līdz vienošanās par līguma termiņa pagarināšanu spēkā stāšanās dienai.

2. Uzdot Liepājas Nekustamā īpašuma pārvaldei viena mēneša laikā no lēmuma pieņemšanas dienas sagatavot 2019. gada 14. oktobrī noslēgtajā zemes nomas līgumā par zemesgabala Miķeļa Valtera ielā 16 (kadastra apzīmējums 1700 035 0145) daļas iznomāšanu šādus grozījumus:

2.1. aizstāt līguma 1. sadaļas “LĪGUMA PRIEKŠMETS” 1.1. punktā vārdus un skaitļus “Peldu ielā 72 (kadastra apzīmējums 1700 035 0145), blakus nekustamajam īpašumam Hika ielā 8, daļu 657 m2 platībā, kas atbilst 3/4 domājamām daļām no iznomātā zemesgabala 876m2 kopplatības” ar vārdiem un skaitļiem “Miķeļa Valtera ielā 16 (kadastra apzīmējums 1700 035 0145), blakus nekustamajam īpašumam Hika ielā 8A, daļu 657 m2 platībā”;

2.2. izteikt līguma 2. sadaļu “LĪGUMA TERMIŅŠ” šādā redakcijā:

“Līgums stājas spēkā ar abpusējas parakstīšanas dienu un ir spēkā līdz 2034. gada 13. oktobrim”.

3. Pilnvarot Liepājas Nekustamā īpašuma pārvaldes vadītāju parakstīt ar lēmumu saistītos grozījumus zemes nomas līgumā.

4. Gadījumā, ja SIA “UPTK” vainas dēļ grozījumi 2019. gada 14. oktobrī noslēgtajā zemes nomas līgumā par zemesgabala Liepājā Miķeļa Valtera ielā 16, blakus nekustamajam īpašumam Hika ielā 8A, daļas nomu netiek noslēgti viena mēneša laikā no lēmuma pieņemšanas dienas, lēmums zaudē spēku un zemesgabala daļa atbrīvojama.

5. Liepājas valstspilsētas pašvaldības izpilddirektora vietniekam īpašumu jautājumos kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Liepājas Nekustamā īpašuma pārvaldei, nomniekam |